cyanic-selkie/wikianc huggingface dataset:
Ķīmiskā reakcija
Gibsa enerģija
Tiešā reakcija (no izejvielām veidojas produkti) var norisināties patvaļīgi, ja \Delta G<0. Ja \Delta G>0, patvaļīgi iespējama tikai pretreakcija (produkti reaģē savā starpā, atkal radīdami izejvielas). Ja \Delta G=0, sistēma atrodas līdzsvara stāvoklī.
\Delta G^0 ir Gibsa enerģijas standartizmaiņa.
ir vielu rašanās Gibsa enerģijas standartizmaiņa.
Līdzsvara temperatūra
No Gibsa enerģijas izmaiņas izteiksmes iegūst līdzsvara jeb reakcijas sākuma temperatūras T_{lidzsv.} izeiksmi:
.
Temperatūrā, kas mazāka par T_{lidzsv.}, reakcija nenorisinās. Temperatūrā, kas lielāka par T_{lidzsv.}, reakcija norisinās. Temperatūrā, kas vienāda ar T_{lidzsv.}, pastāv līdzsvars — norisinās atgriezeniska reakcija, tas ir, no izejvielām rodas produkti, taču tādā pašā ātrumā no produktiem atkal rodas izejvielas.
Ķīmisko reakciju ātrums
Ķīmiskās reakcijas ātrums ir izejvielu koncentrācijas samazināšanās jeb produktu koncentrācijas palielināšanās laika vienībā.
, kur v_{vid} ir reakcijas vidējais ātrums, \Delta c ir izejvielu vai produktu koncentrācijas izmaiņa, \Delta t ir laika intervāls.
, kur v ir reakcijas patiesais ātrums, dc ir koncentrācijas diferenciālis, dt ir laika diferenciālis.
Darbīgo masu likums: ķīmisko reakciju ātrums ir tieši proporcionāls reaģējošo vielu molāro koncentrāciju reizinājumam.
Homogēnas un heterogēnas sistēmas
Ķīmiskā kinētika pēta homogēnas sistēmas, kuras sastāv no vienas fāzes, un heterogēnas sistēmas, kuras sastāv no divām vai vairākām fāzēm. Parasti, ja netiek precizēts, kāda ir sistēma un tajā notiekošās reakcijas (homogēnas vai heterogēnas), pieņem, ka šī sistēma ir homogēna.
Vispārīgai reakcijai
,
kur k ir reakcijas ātruma konstante, c_A un c_B ir vielu molārā koncentrācija. Kāpinātāji m un n dažos gadījumos ir attiecīgi vienādi ar a un b, tie tiek aprēķināti eksperimentāli. Summu m+n sauc par reakcijas pakāpi (kārtu).
Heterogēnām reakcijām, kurās reaģē cietas (kristāliskas) vielas, ātruma vienādojumos cieto vielu koncentrācijas neraksta, ietverot tās ātruma konstantes vērtībā (cietas fāzes sastāvs procesa gaitā nemainās).
Aktivācijas enerģija
Aktivācijas enerģija ir enerģija, kas jāpievada izejvielu sistēmai, lai padarītu molekulas (atomus) reaģētspējīgas un lai notiktu reakcija; tā ir aktīvā kompleksa un izejvielu enerģijas krājuma starpība. Aktivācijas enerģija var tikt pievadīta siltuma veidā.
Reakcijas ātruma atkarība no temperatūras
,
kur v_{T_1} ir reakcijas ātrums pie temperatūras T_1, v_{T_2} ir reakcijas ātrums pie temperatūras T_2, \gamma ir reakcijas ātruma temperatūras koeficients.
Arēniusa vienādojums:
kur ln ir naturāllogaritms, k ir reakcijas ātruma konstante, A ir no temperatūras mazatkarīga konstante, E_A ir aktivācijas enerģija, R ir gāzu universālā konstante, T ir absolūtā temperatūra.
Katalīze
Katalīze ir ķīmisko reakciju paātrināšanas metode, kurā izmanto katalizatorus. Katalizatori veido citādus aktīvos pārejas kompleksus, tādējādi samazinot aktivācijas enerģiju.
Inhibitori jeb negatīvie katalizatori ir vielas, kas samazina reakcijas ātrumu, taču to darbība nav pretēja katalizatoru darbībai.
Ķīmiskā līdzsvara konstante
Ķīmiskais līdzsvars var iestāties atgriezeniskās reakcijās noslēgtā tilpumā. No termodinamikas viedokļa līdzsvara stāvoklis pastāv, ja ķīmiskās sistēmas Gibsa enerģija nemainās. No kinētikas viedokļa līdzsvara stāvoklis pastāv, ja tiešās reakcijas ātrums ir vienāds ar pretreakcijas ātrumu. Reakcijas produktu līdzsvara koncentrāciju reizinājuma un izejvielu koncentrāciju reizinājuma attiecība ir pastāvīgs lielums, ko sauc par līdzsvara konstanti k_{lidzsv}.
Līdzsvara stāvoklī vispārīgai reakcijai
,
kur ar vielu formulām kvadrātiekavās apzīmētas attiecīgo vielu koncentrācijas līdzsvara stāvoklī.
Šīs konstantes skaitliskā vērtība ir atkarīga no temperatūras un nav atkarīga no vielu sākotnējās koncentrācijas vai katalizatora klātbūtnes. Ja līdzsvara konstante ir skaitliski liela, tad līdzsvaru sasniegušajā sistēmā ir lielāks reakcijas produktu daudzums, bet, ja , tad sistēmā līdzsvara stāvoklī vairāk ir izejvielu.
Le Šateljē princips
Mainot līdzsvara stāvoklī esošas sistēmas apstākļus (spiedienu, temperatūru) vai vielu koncentrāciju, iespējams panākt īslaicīgu tiešās vai pretreakcijas pārsvaru, to sauc par līdzsvara nobīdi. Pēc Le Šateljē principa, mainot kādu no līdzsvarā esošas sistēmas apstākļiem vai vielu koncentrāciju, līdzsvars pārvietojas tās reakcijas virzienā, kuras paātrināšanās samazina izdarīto izmaiņu.
Līdzsvara reakcijas koeficients
Līdzsvara reakcijas koeficienta Q_{lidzsv.} izteiksme ir līdzīga kā līdzsvara konstentei k_{lidzsv.}, tikai vielu koncentrāciju līdzsvara stāvoklī vietā tiek rakstītas momentānās vielu koncentrācijas. Ja, sistēma ir sasniegusi līdzsvara stāvokli. Ja, līdzsvars vēl nav iestājies, un tas iestāsies, notiekot tiešajai reakcijai. Ja, līdzsvars vēl nav iestājies, un tas iestāsies, notiekot pretreakcijai.
Koncentrācijas un apstākļu ietekme uz līdzsvaru
Atbilstoši Le Šateljē principam, palielinot izejvielu vai samazinot produktu koncentrāciju, paātrinās tiešā reakcija. Palielinot produktu un samazinot izejvielu koncentrāciju, paātrinās pretreakcija.
Temperatūras paaugstināšana padara varbūtīgāku endotermisko procesu, bet pazemināšana — eksotermisko. Jo lielāks ir reakcijas siltumefekts, jo vairāk temperatūras izmaiņa ietekmē līdzsvaru.
Spiediens reāli iedarbojas tikai uz gāzveida vielām, spiediena izmaiņa ietekmē līdzsvara stāvokli tikai tad, ja process norisinās ar tilpuma izmaiņām. Spiediena paaugstināšana izraisa līdzsvara pārvietošanos tās reakcijas virzienā, kurā notiek gāzveida vielu daudzuma (sistēmas tilpuma) samazināšanās, bet spiediena pazemināšana — tās reakcijas virzienā, kurā gāzveida vielu daudzums palielinās.
Vēsture
Ķīmiskās reakcijas jēdziens pastāv kopš 18. gadsimta. Tās izcelsme bija agrīnos eksperimentos, kuros ķīmiskās vielas klasificēja kā ķīmiskos elementus un to savienojumus, un teorijās, kas izskaidroja šos procesus. Ķīmiskās reakcijas jēdziena izstrādei bija nozīmīga loma definējot ķīmijas zinātni, kā tā ir zināma mūsdienās.
Kaucmindes mājturības skola
Kaucmindes mājturības skola bija 1923. gadā dibināta un Latvijas lauksaimniecības centrālbiedrības uzturēta skola agrākās Kaucmindes muižas centrā, kas sagatavoja sievietes lauksaimniecībā un mājsaimniecībā. Mācības ilga vienu gadu no 7. oktobra līdz 20. septembrim un ikgadus skolā mācījās caurmērā 33 audzēknes.
Līdztekus Baznīcas ielā 4a Rīgā darbojās arī Kaucmindes mājturības seminārs ar divgadīgu mācību kursu, kurā uzņēma sievietes ar vidusskolas izglītību un sagatavoja viņas par mājturības skolotājām un instruktorēm. Rīgas ēkā bija iekārtotas divas plašas mācības virtuves, rokdarbu klases, laboratorija, austuve, veļas mazgātava. Vasaras mēnešus audzēknes pavadīja Kaucmindes muižā.
Pēc Latvijas okupācijas skola pārstāja darboties un 1944. gadā to pārveidoja par Saulaines lauksaimniecības tehnikumu, vēlāk par Saulaines sovhoztehnikumu.
Zoodārza sargs
"Zoodārza sargs" (en) ir 2011. gada komēdija, kuras režisors ir Frenks Korači. Viens no producentiem, scenārija autoriem un galveno lomu atveidotājiem ir Kevins Džeimss. Citas lomas filmā atveido Rozārio Dousone, Leslija Biba un Džo Rogans. Filmas pirmizrāde notika.
Zooloģiskā dārza dzīvnieku grupa nolemj pārtraukt savu klusumu, lai palīdzētu jaukajam viņu zoodārza sargam atrast mīlestību.
Aleksandrs Saharovs
Aleksandrs Saharovs (ru), dzimis, miris 1942. gada jūlijā) bija krievu esperantists.
Mācījās Simbirskas klasiskajā ģimnāzijā. 1907. gadā atbrauca uz Maskavu, kur dibināja Maskavas Esperanto institūtu un Esperanto grāmatnīcu (Librejo Esperanto). No 1909. līdz 1917. gadam bija žurnāla La Ondo de Esperanto ("Esperanto vilnis") galvenais redaktors. Bija arī viens no Maskavas esperanto sabiedrības vadītājiem. Pēc 1917. gada revolūcijas turpināja vārdnīcu un mācību grāmatu izdošanu. Aktīvi darbojās Padomju Republiku Esperanto Savienībā.
Stefans Lambjels
Stefans Lambjels (fr; dzimis ) ir bijušais šveiciešu daiļslidotājs, tagad — daiļslidošanas treneris un horeogrāfs. Viņš ir 2006. gada ziemas olimpisko spēļu sudraba medaļnieks, divkārtējs pasaules čempions, divkārtējs Grand Prix fināla uzvarētājs un deviņkārtējs Šveices čempions. Bijis Šveices karognesējs 2010. gada ziemas olimpiskajās spēlēs. Pašlaik ir Latvijas daiļslidotāju Denisa Vasiļjeva un Diānas Ņikitinas treneris.
Ģipteri
Ģipteri ir apdzīvota vieta Jelgavas novada Līvbērzes pagastā. Izvietojusies pagasta rietumu daļā 2,5 km no pagasta centra Līvbērzes, 18 km no novada domes Jelgavā un 50 km no Rīgas.
Marks Antuāns Šarpentjē
Marks Antuāns Šarpentjē (fr); dzimis, miris ) bija baroka laika franču komponists, mūsdienās visplašāk pazīstams kā daudzveidīgas vokālās garīgās mūzikas komponists. Dzīves laikā Šarpentjē aizēnoja Lulli panākumi, piedzīvojis renesansi 20. gadsimtā.
Mācījies Itālijā pie Karisimi. Komponējis mūziku Moljēra komēdijām. Šarpentjē taktis no Te Deum 1954. gadā tika izvēlētas par EBU sākuma signālu un izskan, sākoties Eirovīzijas dziesmu konkursam.
Kalniena
Vēsture
Ciems veidojies uz Kalnamuižas (Kalnamuisch) zemes. Kalnienas muižas ēkas ir celtas 18. gadsimtā, kungu māja ir ar plašām dzīvojamām telpām trijos stāvos, ieskaitot puspagraba cokolstāvu un izbūvēto mansarda jumta stāvu, agrākais dakstiņu jumts nomainīts ar šīferi. Pēc 1920. gada zemes reformas ēkā atradās Kalnienas pamatskola. 2004. gadā muižas ēkas privatizēja, saglabājusies arī oranžērija, veļas māja un citas ēkas.
Nosaukums
Kalniena savu nosaukumu ieguvusi no daudzajiem apkārt esošajiem pakalniem. No tiem vispazīstamākais ir Vēja kalns jeb Dzirnavu kalns pašā Kalnienas centrā. Par Vēja vai Dzirnavu kalnu to sauc tāpēc, ka uz tā kādreiz bijušas vējdzirnavas, no kurām mūsdienās gan palikušas tikai pussagruvušas sienas. Vēl Kalnienā ir Vārnu kalns, Skudru kalns, Skudruļu kalns, Magaziņu kalns, Kalēju kalns un vairāki citi lielāki un mazāki pauguri. Tajā arī atrodami daudzi ar kalniem saistīti māju vārdi: Ašukalni, Mālkalni, Grantskalni, Jāņkalni, Augstkalni, Cepļakalns, Kalnāji, Kalnabānuži, Kalnacīruļi, Pakalni, Puķukalni, Jaunkalni, Smilškalni, Kļavukalns, arī māju vārds Vējakalns.
Imandra
Imandra (ru) ir liels saldūdens ezers Krievijas Eiropas daļā, Murmanskas apgabalā. Izvietojies Kolas pussalas austrumos aiz polārā loka. Ezera krasta līnija izrobota. Daudz salu, lielākā — Ermas sala (26 km²). Regulēts ūdens līmenis. Ūdens apmaiņas periods ir 1,87 gadi. Aizsalis no novembra līdz maijam.
Ezera ziemeļrietumu krastā atrodas Mončegorskas pilsēta — ziemas sporta centrs.
Flashback
Flashback ir Latvijas dokumentālā filma, kas izdota 2002. gadā. Filmas režisors ir Hercs Franks.
Sižets
Režisors Hercs Franks 1999. gadā vēlējās atskatīties uz filmas "Vecāks par desmit minūtēm" galveno varoni un viņa dzīvi 20 gadus pēc filmas iznākšanas, tomēr beigās gan Franks, gan operators Viktors Gribermans pavērsa kameras "uz otru pusi" un atskatījās uz viņu dzīvēm šajā laika posmā no "Vecāks par desmit minūtēm" iznākšanas līdz 1999. gadam.
Šarpentjē
Šarpentjē (fr – 'galdnieks') ir franču cilmes uzvārds. Cilvēki ar šo uzvārdu:
Aiovas "Wild"
Aiovas "Wild" (agrāk pazīstama kā Houston Aeros) ir hokeja komanda, kas atrodas Hjūstonā, ASV, un spēlē Amerikas hokeja līgā. Komanda dibināta 1994. gadā, taču AHL tā spēlē vien kopš 2001. gada. 2002.—03. gada sezonā komanda izcīnīja Kaldera kausu.
1995.—96. gada sezonā divas spēles komandas rindās aizvadījis Artūrs Kupaks, taču 1997.—98. gada sezonā deviņās spēlēs "Aeros" sastāvā laukumā devās arī Pēteris Skudra.
Līdz 2013. gadam komanda bija pazīstama kā Hjūstonas "Aeros".
Lauka hokejs 2020. gada vasaras olimpiskajās spēlēs
Lauka hokejs 2020. gada vasaras olimpiskajās spēlēs Tokijā norisinājās no 2021. gada 24. jūlija līdz 6. augustam.
Bauskas bataljons
1919. gada 22. aprīlī Bauskā un tās apkārtnē sākas mobilizācija, kas ilgst līdz 24. aprīlim. Tiek iesaukti ap 300 vīriešu vecumā no 19 līdz 49 gadiem. No viņiem saformē atsevišķo Bauskas bataljonu trīs rotu sastāvā. Tā kā bataljons tiek veidots vācu landesvēra pakļautībā, par bataljona komandieri ieceļ Bauskas komandantu, vācu leitnantu Betiheru, kas ir pakļauts landesvēra kapteinim fon Brandisam. Daudziem kareivjiem jau bija kara pieredze strēlniekos, citi nāca no nesen atbrīvoto kara gūstekņu vidus.
Cīņas pilsētas ziemeļos
No 26. aprīļa lielinieki apšauda Bausku ar artilēriju, pastiprinot apšaudi 28. aprīlī un sākot uzbrukumu no Skaistkalnes un Codes puses. Viņi iebrūk Derpeles muižā un pa Mēmeles tiltu mēģina iebrukt Bauskā. 50 kareivji no Bauskas bataljona leitnanta Viļa Olava vadībā dodas pretuzbrukumā un landesvēra artilērijas atbalstīti pēc divu stundu durkļu kaujas ieņem Derpeles muižu. Pēc šīs uzvaras fon Brandiss pavēl ieročus izsniegt visiem bataljona kareivjiem.
Cīņas Lietuvas pierobežā
30. aprīlī Lietuvas pierobežā lielinieki šķērso Mūsu starp Salātiem un Pasvali, sasniedz Birzgali 13 km attālumā no Bauskas un sāk apdraudēt pilsētu no dienvidiem. Naktī uz 1. maiju landesvērs un Bauskas bataljona 2. un 3. rota dodas uz dienvidiem fon Brandisa vadībā. Bruņotajā vienībā ir ap 400 kareivju, 3 vieglie lielgabali un viena haubice. 1919. gada 1. maijā ap pusdienlaiku sākas kopīgs landesvēra un Bauskas bataljona 2. un 3. rotas uzbrukums. Bauskas bataljona kareivji uzbrūk gar Bauskas-Krievgales lielceļu, ieņemot Birzgaļus un Krievgali, kā arī iegūstot kara trofejas — 2 ložmetējus, lauka virtuvi un 35 gūstekņus. 2. maijā tiek ieņemti Salāti (Saločiai). 4. maijā atkal notiek cīņas Lietuvas pierobežā, lai neļautu lieliniekiem pāriet Mūsu.
Naktī uz 11. maiju, bataljonam darbojoties Lietuvas pierobežā, no Šakarņu muižas (Šakarniai) uzbrukumā Perkonišķu ciemam dodas brīvprātīgo vads. Te izdodas ielenkt lielinieku rotu. Tiek sagūstīti 27 pretinieki, iegūti 2 ložmetēji, 12 zirgi un 2 lauka virtuves.
Pēc bataljona vācu komandiera nāves 14. maijā par jauno komandieri ieceļ latviešu kapteini Vili Keve-Gudži, taču par spīti pulkveža Baloža lūgumam, Rīdigers fon der Golcs bataljonu neļauj pievienot Dienvidlatvijas brigādei.
18. maijā sākas pēdējais lielais lielinieku uzbrukums. 20. maiju 1. un 2. rota aizvada aizstāvēšanās kaujās pie Ceraukstes un Pīragiem, neļaujot lieliniekiem atkārtoti pārcelties Mūsai. 3. rota piesedz fon Brandisa vienību atkāpšanos no Kemjanu (Kiemėnai) muižas uz Ratkuņu (Ratkūnai) ciemu.
Pēc Rīgas ieņemšanas 22. maijā, lielinieki atkāpjas visā frontē. Bauskas bataljons beidzot nodibina kontaktus ar Latvijas armiju un nonāk Baloža komandētās Dienvidlatvijas brigādes pakļautībā. 5. augustā bataljonu nosūta uz Latgales fronti, kur tas ieņem pozīcijas starp Augškurzemes partizānu pulku un 1. Valmieras kājnieku pulku līnijā Rubene-Izabelina (Skaistas pagasts). 16. augustā bataljonu iekļāva 3. Jelgavas kājnieku pulkā kā 2. bataljonu.
Tjago Almada
Tjago Esekjels Almada (es, dzimis ) ir Argentīnas futbolists, spēlē uzbrūkošā pussarga pozīcijā, Argentīnas izlases dalībnieks. Kopš 2022. gada pārstāv MLS klubu Atlantas "United".
Karjeru sāka Buenosairesas klubā Velez Sarsfield. 2022. gada februārī pievienojās ASV augstākās futbola līgas (MLS) klubam Atlantas "United". Tā paša gada oktobrī tika atzīts par MLS gada labāko jaunpienācēju.
Spēlējis Argentīnas U-20 izlasē. Piedalījās 2020. gada vasaras olimpisko spēļu futbola turnīrā, divās spēlēs nākot laukumā uz maiņu. Argentīnas izlases sastāvā debitēja draudzības spēlē pret Hondurasu. Tika iekļauts komandas sastāvā 2022. gada FIFA Pasaules kausam, dažas dienas pirms turnīra sākuma aizvietojot savainotos spēlētājus. Iznāca uz maiņu grupu turnīra spēlē pret Poliju.
Sasniegumi
Argentīna
Igaunijas premjerministrs
Igaunijas premjerministrs (et) ir Igaunijas Republikas valdības galva. Premjerministru nominē prezidents pēc konsultācijām ar parlamenta frakcijām un apstiprina parlaments. Nesaskaņu gadījumā parlaments var noraidīt prezidenta nominēto kandidātu un izvēlēties savu kandidātu. Premjerministrs parasti ir valdošās koalīcijas lielākās partijas vadītājs. Šībrīža premjerministre ir Kaja Kallasa, Igaunijas Reformu partijas pārstāve.
Orbcomm OG2 1
Orbcomm OG2 1 jeb ORBCOMM’s second generation 1 bija ASV uzņēmuma ORBCOMM mobilo sakaru sistēmas otrās paaudzes pavadoņu prototips. To palaida 2012. gada oktobrī, bet nesējraķetes kļūmes dēļ tas tika ievadīts pārāk zemā orbītā un pēc dažām dienām sadega atmosfērā.
Nestors Arauho
Nestors Arauho (es; dzimis ) ir Meksikas futbolists, aizsargs, Meksikas futbola izlases dalībnieks. Kopš 2018. gada spēlē La Liga kluba Bigo "Celta" sastāvā.
Orbcomm OG2 1
OG2 primārais kontraktors bija Sierra Nevada Corporation (SNC). Kosmiskā aparāta platformu izgatavoja MicroSat Systems (SNC meitas uzņēmums), aparatūru izgatavoja Argon ST.
Nestors Arauho
Viņš ir 2012. gada vasaras olimpisko spēļu čempions.
Orbcomm OG2 1
Lidojuma gaita
Orbcomm OG2 1 tika palaists 00:34:07 UTC ar nesējraķeti Falcon 9 no Kanaveralas zemesraga Gaisa spēku stacijas starta laukuma SLC-40 kā sekundārā krava kravas kosmosa kuģim SpaceX CRS-1. 80 sekundes pēc pacelšanās viens no deviņiem pirmās pakāpes dzinējiem Merlin 1C zaudēja spiedienu, un automātiski izslēdzās. Atlikušie dzinēji tika darbināti ilgāk, lai kosmosa kuģi nogādātu plānotajā orbītā. Diemžēl tika iztērēta papildu degviela, kuras nepietika, lai veiktu manevru, kas ievadītu Orbcomm OG2 1 vajadzīgajā trajektorijā; pavadonis tika izlaists zemākā orbītā nekā paredzēts.
Dažus testus inženieriem izdevās veikt, bet pilna izmēģinājumu programma netika pabeigta. 10. oktobrī aptuveni 06:19 UTC, divas dienas pēc starta, Orbcomm OG2 1 nogāja no orbītas un sadega Zemes atmosfērā.
Nestors Arauho
Sasniegumi
Santos Laguna
Bretaņa (pussala)
Bretaņa jeb Bretaņas pussala (fr, br) ir pussala Francijas ziemeļrietumos. Ziemeļos to apskalo Lamanša jūras šaurums, dienvidos — Biskajas līcis, bet rietumos plešas Atlantijas okeāns.
Nestors Arauho
Sasniegumi
Meksika
Mačete nogalina
"Mačete nogalina" (en) ir 2013. gada ASV asa sižeta filma, kuras režisors, kā arī viens no producentiem ir Roberts Rodrigess. Galvenās lomas atveido Denijs Treho, Ambera Hērda, Mišela Rodrigesa, Sofija Vergara, Antonio Banderass, Lady Gaga, Kuba Gudings jaunākais, Valts Goginss un Mels Gibsons. Filmas pirmizrāde notika Ostinas filmu festivālā. Filma ir turpinājums 2010. gada filmai "Mačete".
Vējavas pilskalns
Pilskalnu aprakstījis Ernests Brastiņš. Tas ir savrups, 25 m augsts paugurs, kura nogāzes mākslīgi padarītas stāvākas, plakums ir 50 x 15 metrus liels. Rietumu nogāzē 4 un 8 metrus zem plakuma līmeņa izveidotas terases. Izmantots par atpūtas vietu pēc Pirmā pasaules kara, bet Otrā pasaules kara laikā nogāzēs ierīkoti bunkuri. Datējums — dzelzs laikmets.
Mačete nogalina
ASV valdība nolīgst Mačeti, kuram jāaptur ieroču tirgotājs un revolucionārs, pirms abi palaiž kosmosā ieroci.
Bretaņa (pussala)
Pussala ir izstiepta austrumu-rietumu virzienā 200 km garumā. Visplatākā vieta pussalā ir 120 km. Bretaņas pussala aizņem ap 27 000 km2 lielu platību.
Pussalu vēsturiski apdzīvo ķeltu tauta bretoņi. Pussalas teritorija lielā mērā sakrīt ar Bretaņas administratīvo reģionu. Lielākā pilsēta ir Bresta pussalas rietumu galā.
Naumova
Naumova var būt:
Bēgšana no planētas Zeme
"Bēgšana no planētas Zeme" (en) ir 2013. gada ASV zinātniskās fantastikas animācijas filma, kuras režisors un viens no scenārija autoriem ir Kels Brunkers. Galvenās lomas ierunājuši Robs Kordrijs, Džesika Alba, Sofija Vergara, Viljams Šetners, Kreigs Robinsons, Džordžs Lopezs, Džeina Linča, Sāra Džesika Pārkere un Brendans Freizers. Filmas pirmizrāde notika.
Astronauts Skorčs Supernova iekļūst lamatās pēc tam, kad viņš reaģē uz SOS signālu no bēdīgi slavenas svešas planētas.
Brendans Morisons
Brendans Morisons (en; dzimis Pitmīdousā, Kanādā) ir bijušais kanādiešu hokejists, centra uzbrucējs. Karjeras laikā aizvadījis 934 spēles Nacionālajā hokeja līgā, tajās atzīmējoties ar 601 rezultativitātes punktu. Kanādas hokeja izlases rindās kļuvis par 2004. gada Pasaules čempionu.
Spēlētāja karjera
1993. gada NHL draftā viņu Ņūdžersijas "Devils" izraudzījās ar kopējo 39. kārtas numuru. Pēc draftēšanas viņš spēlēja NCAA līgas "Wolverines" komandas sastāvā.
NHL debitējis 1997.—1998. gada sezonā, "Devils" sastāvā spēlējis 2 sezonas. 2000. gada martā tika aizmainīts uz Vankūveras "Canucks", kā sastāvā aizvadījis septiņas sezonas. Lokauta laikā viņš spēlēja Zviedrijas Elites līgas kluba Linköpings HC sastāvā. Kopš 2008. gada pārstāvējis Anahaimas "Ducks", Dalasas "Stars", Vašingtonas "Capitals" klubus un 2010. gada martā pievienojies Kalgari "Flames". 2011.—12. gada sezonas gaitā aizmainīts uz Čikāgas "Blackhawks", pēc sezonas beigām noslēdzot karjeru.
Kanādas izlases sastāvā startējis trijos Pasaules čempionātos, 2004. gadā izcīnījis zeltu un 2005. gadā sudrabu.
Dimons
Dimons (fr) ir franču izcelsmes uzvārds.
Cilvēki ar šādu uzvārdu:
Dzintari (Daugavpils)
Dzintari ir Daugavpils pilsētas daļa tās ziemeļrietumos, Daugavas labajā krastā. Tā robežojas ar Mežciemu, Vizbuļiem un Cietoksni. Dzintari ir dzīvojamais rajons pie autoceļa A6.
Austrālija Eirovīzijas dziesmu konkursā
Austrālija Eirovīzijas dziesmu konkursā ir piedalījusies 6 reizes, no kurām finālos ir piedalījusies 5 reizes, debitējot 2015. gada konkursā. Albānija konkursā nekad nav uzvarējusi, un pašlaik labākais rezultāts tai ir 2. vieta 2016. gada konkursā, kad to pārstāvēja Damī Ima ar dziesmu Sound of Silence.
Austrālija ir pirmā Okeānijas valsts, kas piedalās Eirovīzijā, un pirmā, kuras raidorganizācija nav EBU locekle. Austrālijā Eirovīzijas dziesmu konkurss ir ticis pārraidīts kopš 1983. gada. Konkurss iemantoja lielu popularitāti austrāliešu vidū, 2006. un 2007. gada konkursi bija starp 25 skatītākajiem raidījumiem attiecīgajās televīzijas sezonās. 2014. gada konkursā Austrālijai tika ļauts sūtīt savu mākslinieku uzstāties kā viesiem — Džesika Mauboja izpildīja dziesmu Sea of Flags.
2015. gada konkursā, konkursa 60 gadu jubilejas gadā, Austrālijai tika ļauts pirmo reizi piedalīties pašā konkursā. Par Austrālijas pārstāvi tika izraudzīts Gajs Sebastjans, kas izpildīja dziesmu Tonight Again. Austrālija automātiski kvalificējas finālam kopā ar rīkotājiem un lielo piecinieku. 2015. gada konkursā Austrālija arī pirmoreiz oficiāli varēja balsot. Finālā valsts ierindojās 5. vietā.
2016. gada konkursā Austrālijai tika atļauts atgriezties konkursā, pašlaik valstij ir dota atļauja no EBU piedalīties līdz 2023. gada konkursam.
Hromosoma
Hromosoma (grc, chrōma — ‘krāsa’;, sōma — ‘ķermenis’) ir šūnas kodola pašreproducējoša pavedienveida struktūra, kurā ieslēgta šūnas galvenā ģenētiskā informācija. Hromosomas ir visu eikariotu šūnu kodolos. Šūnas dalīšanās laikā hromosomas likumsakarīgi sadalās pa meitšūnām. Hromosomas sastāv no dezoksiribonukleīnskābes (DNS), kas ieslēgta galvenokārt histonu tipa olbaltumvielu apvalkā.
Homoloģiskās hromosomas ir sugas strukturāli un morfoloģiski identiskās hromosomas ar vienādu gēnu izvietojumu. Mejozē starp homoloģiskajām hromosomām notiek konjugācija. Katrai sugai ir noteikts kariotips, tai raksturīgais hromosomu komplekts.
Hromosomas ir ļoti tievi un gari pavedieni, kas katrs atsevišķi saskatāmi tikai elektronmikroskopā (gaismas mikroskopā tās visas kopā redz kā blīvas kodola vielas piciņas — hromatīnu). Kodola dalīšanās laikā hromosomas savijas spirālē, kļūst īsas, resnas un krāsotās hromosomas ir saskatāmas gaismas mikroskopā.
Dzimumhromosomas ir dažāda dzimuma pārstāvju atšķirīgās hromosomas. X hromosoma nosaka dzimuma atšķirības. Sievietēm ir divas X hromosomas, vīriešiem — viena X un viena Y hromosoma. Ja vienā no sievietes X hromosomu gēniem ir kāds defekts, to kompensē tā paša gēna normālā versija otrajā hromosomā. Pastāv pavisam niecīga varbūtība, ka abās hromosomās būs gēni ar defektiem. Savukārt vīriešiem šādu rezervju nav, jo X hromosoma satur 1098 gēnus, kamēr Y hromosoma — tikai 78 gēnus, turklāt tikai daļai no tiem ir kopijas X hromosomā. Tādējādi sievietēm ir vismaz par 1000 gēniem vairāk nekā vīriešiem, kas padara viņas izturīgākas pret slimībām.
L. Dimons
1900. gada vasaras olimpiskajās spēlēs Parīzē viņš startēja treka riteņbraukšanas sprinta braucienā. Šajā disciplīnā viņš startēja priekšsacīkšu kārta braucienā, kur nebija starp trim labākajiem sportistiem, kas kvalificējās nākamajai kārtai, un turpmāko cīņu neturpināja.
Hromosoma
Hromosoma veidota no spiralizēta hromatīna pavediena, kas sastāv aptuveni no 40% DNS un 60% olbaltumvielu. Šīs olbaltumvielas iedala histonu un nehistonu olbaltumvielās. H2A, H2B, H3 un H4 olbaltumvielas veido nukleosomas, bet H1 noslēdz ienākošo un izejošo DNS pavedienu. Histoni ir pozitīvi lādēti, bet DNS — negatīvi.
Hromosomu kartes
Hromosomā esošo gēnu izvietojumu grafiskā attēlojumā sauc par hromosomas karti. Klasiskajās hromosomu kartēs gēnu atrašanās vietas tiek atzīmētas noteiktā mērogā, tiek norādīts gēnu saīsinātais nosaukums un attālums no nosacītās kartes sākumpunkta. Citoģenētikā sastāda citoģenētiskās hromosomu kartes, bet uz DNS sekvencēšanas datiem tiek fiksēta nukleotīdu secība hromosomās vai atsevišķos DNS fragmentos. Gēnu secība ir vienāda, bet to savstarpējie relatīvie attālumi var atšķirties.
Hromosomu pārveides
Hromosomu pārveides rodas, ja hromosoma pārtrūkst un radušies fragmenti savienojas citādā secībā. Notiek hromosomu struktūras pārmaiņas.
Višegrada
Višegrada (bs, sr, ) ir pilsēta Bosnijā un Hercegovinā, Serbu Republikā. 2013. gadā Višegradā dzīvoja 5,9 tūkstoši iedzīvotāju. Tā ir Višegradas pašvaldības administratīvais centrs. Pilsēta atrodas Drinas upes krastos. Pāri upei ir uzcelts Mehmeda pašā Sokoloviča tilts, kas ir iekļauts UNESCO Pasaules mantojuma sarakstā. Blakus tiltam izvietojusies Emira Kusturicas filmēšanas pilsētiņa Andričgrada ar kultūras un tūrisma ēkām.
Barselonas grāfiste
Barselonas grāfiste bija sākotnēji Karolingu dinastijas valdījumu robežreģions, bet kopš 10. gadsimta - de facto neatkarīga valsts, kas atradās nepārtrauktā karadarbībā ar Kordovas kalifātu un tā mantinieci Taifu. Barselonas grāfi, caur precībām un līgumiem, pamazām pārņēma savā valdījumā arī citas katalāņu grāfistes. 1162. gadā grāfs Alfons I mantoja Aragonas karalisti, kļūstot par karali Alfonso II un izvedojot Aragonas kroni.
Horvātijas Olimpiskā komiteja
Horvātijas Olimpiskā komiteja ( (HOO)) ir bezpeļņas organizācija, kas pārstāv Horvātijas sportistus Starptautiskajā Olimpiskajā komitejā (SOK). Olimpiskā komiteja organizē Horvātijas pārstāvjus vasaras un ziemas olimpiskajās spēlēs. Tā arī organizē Horvātijas komandu mazākos pasākumos, piemēram, Vidusjūras spēlēs. Komitejas galvenā mītne atrodas Horvātijas galvaspilsētā Zagrebā. Horvātijas izmantotais SOK kods ir CRO
Komitejas locekļi ir 44 sporta federācijas, kuras ievēl Izpildpadomi, kurā ir prezidents un 15 locekļi.
Horvātija olimpiskajās spēlēs startē kopā 1992. gada, līdz tam tā startēja Dienvidslāvijas sastāvā. Līdz šim Horvātija ir startējusi 7 vasaras olimpiskajās spēlēs (pirmoreiz 1992. gada Barselonas spēlēs) un 8 ziemas olimpiskajās spēlēs (pirmoreiz 1992. gada Albērvilas spēlēs).
Vēsture
Horvātijas Olimpiskā komiteja tika dibināta 1991. gada 10. septembrī Zagrebā. Starptautiskā Olimpiskā komiteja 1992. gada 17. janvārī to atzina par pagaidu locekli, līdz ar to tika dota iespēja Horvātijas sportistiem piedalīties Olimpiskajās spēlēs un citos starptautiskajos spēlēs. Par pilntiesīgu Starptautiskā Olimpiskās komitejas locekli tā kļuva 1993. gada 24. septembrī.
Ponpejiešu valoda
Ponpejiešu valoda (pašnosaukums — Pohnpei) ir mikronēziešu valoda, kurā runā Ponpejas salā. Ponpejā un tās attālajos atolos un salās dzīvo aptuveni 30 000 (2001) runātāju, kuriem ponpejiešu valoda ir dzimtā, bet vēl 10 000-15 000 dzīvo ASV kontinentālajā daļā, Havaju salās un Guamā.
1995. gada Pasaules čempionāts šosejas riteņbraukšanā
1995. gada Pasaules čempionāts šosejas riteņbraukšanā notika Duitamā, Kolumbijā, no 4. līdz 8. oktobrim. Tas bija pēdējais čempionāts, kurā notika grupas brauciens amatieriem, nākamajā gadā to aizvietoja sacensības U23 grupā. Bez amatieru sacensībām notika arī grupas un individuālais brauciens vīriešiem un sievietēm. Tas bija 68. Pasaules čempionāts.
Loka šaušana 2020. gada vasaras olimpiskajās spēlēs
Loka šaušana 2020. gada vasaras olimpiskajās spēlēs Tokijā norisinājās no 2021. gada 23. jūlija līdz 31. jūlijam.
ViaSat-2
ViaSat-2 ir ASV uzņēmuma ViaSat sakaru pavadonis. To ģeostacionārajā orbītā palaida 2017. gada jūnijā. ViaSat-2 sniegs sakaru pakalpojumus Ziemeļamerikā, Centrālamerikā, Dienvidamerikas ziemeļdaļā, kā arī Atlantijas okeānā.
Kosmisko aparātu izgatavoja ASV uzņēmums Boeing Satellite Systems uz platformas Boeing 702HP bāzes. Pēc ekspluatācijas sākšanas ViaSat-2 ar Ku joslas raidītājiem un kopējo datu pārraides ātrumu 300 Gbit/s būs vislielākā caurlaides spēja no visiem pavadoņiem pasaulē.
Līgums par ViaSat-2 izgatavošanu ar Boeing tika noslēgts 2013. gada maijā. Projekta darījuma summa 625 miljoni ASV dolāru. 2014. gada 1. maijā ViaSat pārdeva daļu pavadoņa kanālu Kanādas bezvadu sakaru operatoram Xplornet. 2015. gada janvārī izsolē ViaSat ieguva līgumu ar SpaceX par ViaSat-2 palaišanu. Pēc tam, kad 2015. gada jūnijā eksplodēja raķete Falcon 9 un avārijas izmeklēšanas dēļ aizkavējās nākamie starti, ViaSat sāka meklēt citas palaišanas iespējas. 2016. gada 9. februārī paziņots, ka ar Arianespace noslēgts līgums par ViaSat-2 un ViaSat-3 palaišanu attiecīgi 2017. un 2019. gadā.
Ģeostacionāro orbītu ViaSat-2 sasniegs ar saviem dzinējiem vairāku mēnešu laikā. Tas tiks novietots punktā 69,9° rietumu garuma. Ekspluatācijā pavadoni plānots nodot 2018. gada sākumā.
Dundagas jūrskola
Dundagas jūrskola bija Dundagas pagasta Ģipkā, 1869. gadā dibināta jūrskola. Pazīstama arī kā Ģipkas jūrskola, vēlāk arī kā Mazirbes jūrskola.
Vēsture
Dundagas jūrskola dibināta 1869. gadā Ģipkā, balstoties uz 1867. gada jūrskolu likumu kā I (zemākās) kategorijas jūrskola. 1894. gadā jūrskola no Ģipkas tiek pārcelta uz Mazirbi. Kopš 1880.gada bija II kategorijas jūrskola. Periodā no 1869. līdz 1898. gadam jūrskolā mācījās 1057 audzēkņi. Eksāmenus nokārtojuši 7 tālbraucēju stūrmaņi un tuvbraucēju kapteiņi kā arī 197 tuvbraucēju stūrmaņi. Pēc 1902. gada jūrskolu likumdošanas izmaiņām kļuvusi par zemākās kategorijas, jeb sagatavošanas jūrskolu.
Pirmā pasaules kara laikā jūrskola evakuēta uz Tartu, Igaunijā. Vēlāk uz Taganrogu. Pēc kara darbību Latvijā nav atjaunojusi.
Armēnijas Premjerlīga
Armēnijas Premjerlīga ir Armēnijas augstākā futbola līga, kas dibināta 1992. gadā. Čempionātā piedalā 10 komandu.
Budenbroks
Budenbroks var būt:
Livonijas ordinācijas
Livonijas ordinācijas (la) bija divi Polijas-Lietuvas ūnijas valdnieka Sigismunda III pieņemti likumi, kas papildināja 1582. gada Livonijas konstitūcijas un noteica Pārdaugavas Livonijas hercogistes pārvaldes sistēmu. Ordinācijas bija nepieciešamas, jo pēc Livonijas un Lietuvas reālūnijas izveidošanas, daudzi jautājumi joprojām bija neskaidri.
1587. gadā Varšavā notika Polijas-Lietuvas Sejms, kas sašķeļoties ievēlēja divus karaļus, taču virsroku guva Sigismunds III. Seimā Livonijas un Rīgas pārstāvji sūdzējās par pieaugošo katoļu kontrreformāciju, par to, ka livoniešiem netika doti vadošie amati.
Pirmā ordinācija, 1589
1589. gadā Sigismunds III izdeva Livonijas Pirmo ordināciju (Ordinatio Livoniae I). Ar to Pārdaugavas Livonija oficiāli kļuva par Polijas un Lietuvas kopīgu īpašumu. Vietējo vācu muižnieku (livoniešu) interesēm tika pievērsta maza uzmanība:
Otrā ordinācija, 1598
Katoliskā Sigismunda III konflikti ar Zviedrijas protestantu aristokrātiem noveda pie poļu-zviedru kara sākšanās. Lai nodrošinātos pret iespēju, ka Livonijas protestanti pāriet Zviedrijas pusē, 1598. gadā Sigismunds III izdeva Livonijas Otro ordināciju (Ordinatio Livoniae II):
“Gribēdami labāk iekārtot Livonijas pārvaldīšanu, par kuru ir izliets tik daudz asiņu, šīs zemes sūtņu klātbūtnē nolemjam:
Slepkava manī
"Slepkava manī" (en) ir 2010. gada ASV krimināldrāma, kura balstīta uz Džima Tompsona tāda paša nosaukuma noveli. Filmas režisors ir Maikls Vinterbotoms. Galvenās lomas atveido Džesika Alba, Keita Hadsone, Bills Pulmans un Keisijs Afleks. Filmas pirmizrāde notika Sandensas kinofestivālā.
Ungārijas himna
Himnas vārdi
Himnas vārdi ungāru valodā ir šādi:
Slepkava manī
Filmā Rietumteksasas šerifa vietnieks lēnām tiek atmaskots kā slepkava-psihopāts.
UNESCO Pasaules mantojuma vietas Vanuatu
Sarakstā apkopotas tās vietas Vanuatu, kas iekļautas UNESCO Pasaules mantojuma sarakstā. UNESCO sarakstāno Vanuatu ir iekļauta 1 vieta (kultūras objekts), savukārt 5 vietas ir iekļautas oficiālajā kandidātu sarakstā. Vanuatu Pasaules mantojuma konvenciju ratificējusi 2002. gada 13. jūnijā.
Francs Boass
Francs Boass  (de;  — ) bija vācu izcelsmes amerikāņu antropologs un viens no modernās amerikāņu antropoloģijas dibinātājiem. Boass veica pētījumus pie inuitiem un citām Amerikas pirmiedzīvotāju grupām. Viņš izveidoja četras kategorijas antropoloģijas apakšnozaru aprakstam: fiziskā, lingvistiskā; arheoloģija un sociālā un kultūras antropoloģija. Boass uzskatīja, ka kultūras un sabiedrības ir jāsaprot pēc to iekšējās loģikas (kultūrrelatīvisma ideja). Boass uzstāja, ka katrai sabiedrībai ir sava vēsture un nepastāv noteiktas attīstības fāzes, kā to apgalvoja evolucionisti.
Mērija Pikforda
Mērija Pikforda (en; dzimusi Gledisa Mērija Smita (Gladys Marie Smith), mirusi ) bija Holivudas aktrise, kas radījusi sievietes — "pelnrušķītes" tēlu.
Dzīvesgājums
Dzimusi 1892. gadā Kanādā. 1919. gada janvārī Pikforda kopā ar Čārliju Čaplinu, Daglasu Fērbenksu un Deividu Vorku Grifitu nodibināja paši savu filmu izplatīšanas uzņēmumu United Artists. Bija Kino mākslas un zinātnes akadēmijas dibinātāju vidū.
Pazīstama ar lomām tādās filmās kā "Koķete" (Coquette; 1929), The Poor Little Rich Girl (1917), Daddy-Long-Legs (1919), Stella Maris (1918). Par lomu filmā "Koķete" saņēma Amerikas Kinoakadēmijas balvu kā labākā aktrise galvenajā lomā.
1999. gadā Amerikas Kinoinstitūts ierindoja Pikfordu 24. vietā izcilāko sieviešu kino zvaigžņu sarakstā.
Milzu mājas zirneklis
Milzu mājas zirneklis tiek uztverts vai nu kā viena suga ar nosaukumu Eratigena atrica, vai kā trīs sugas — E. atrica, E. duellica un E. saeva. Tie ir vieni no lielākajiem Centrālās un Ziemeļeiropas zirnekļiem. Iepriekš šie zirnekļi tika iekļauti Tegenaria ģintī. 2013. gadā tie tika pārvietoti uz jauno Eratigena ģinti kā viena suga Eratigena atrica. 2018. gadā tika atjaunotas trīs atsevišķās sugas, un 2020. gada aprīlī trīs sugu uzskatu pieņēma Pasaules zirnekļu katalogs (World Spider Catalog). Šo zirnekļu sugu kodums neapdraud ne cilvēkus, ne mājdzīvniekus, un viņi parasti nelabprāt kož, tā vietā cenšoties paslēpties vai aizbēgt.
Apraksts
Abi dzimumi neatšķiras pēc krāsas vai marķējuma. To krāsa galvenokārt ir tumši brūna. Uz krūšu kaula ir gaišāks marķējums ar trim gaišiem plankumiem katrā pusē, kas veido bultiņveidīgu formu, kas vērsta uz zirnekļa galvu. Opistosomai ir gaišāka vidus līnija ar sešiem "plankumiem" katrā pusē. Milzu mājas zirneklim ir tāda pati krāsa kā mājas zirneklim Tegenaria domestica; tas ir zemes brūnos un nespodros sarkanos vai dzeltenos toņos. Tiem ir arī uzkrītoši matainas kājas, taustekļi un vēders. Mātītes ķermeņa izmērs var sasniegt 18,5 milimetru garumu, tēviņiem ir nedaudz mazāks ķermenis apmēram 12-15 milimetru garumā. Mātītes kāju garums parasti ir aptuveni 45 milimetri. Tēviņu kāju garums ir ļoti mainīgs, to garumi parasti ir no 25 līdz 75 milimetriem.
Zirnekļa astoņas acis ir vienāda lieluma un sakārtotas divās rindās. Tā kā acīs ir mazāk nekā 400 redzes šūnu, E. atrica, iespējams, var atšķirt tikai gaišo un tumšo.
Krupina
Krupina ir pilsēta Slovākijā, Banska Bistricas apgabala Krupinas apriņķa centrs.
Cilvēki
Pēc etniskās piederības vairums pilsētas iedzīvotāju ir slovāki (97,63 %) Pēc reliģiskās pārliecības - katoļi (70,32 %), luterticīgie (17,91 %) un nereliģiozi (9,27 %).
Krupina ir dzejnieka Andreja Slādkoviča (Andrej Sládkovič, 1820-1872) dzimtā pilsēta.
Edvards Smits-Stenlijs
Edvards Džordžs Džefrijs Smits-Stenlijs, Četrpadsmitais Derbi grāfs (en; dzimis, miris ) bija britu politiķis 19. gadsimta vidū. Pirms 1834. gada pazīstams kā Edvards Stenlijs (Edward Stanley), bet no 1834. līdz 1851. gadam — lords Stenlijs (Lord Stanley). Ticis uzskatīts par lielisku parlamenta oratoru.
Smits-Stenlijs vadīja Konservatīvo partiju no 1848. līdz 1868. gadam — pagaidām visilgāk šīs partijas līdera amatu pildošais politiķis valsts vēsturē. Trīs reizes bija valsts premjerministrs — 1851. gadā, no 1858. līdz 1859. gadam un no 1866. līdz 1868. gadam. Kaut arī ir tikai vien no četriem politiķiem vēsturē, kurš ieņēmis premjerministra amatu vairāk nekā divas reizes, kopumā vadīja valsti mazāk nekā četrus gadus.
Hei tiki
Hei tiki (no maoru hei — 'nēsāt ap kaklu, kaklarota' un tiki — 'cilvēks') ir tradicionāla maoru no nefrīta (mi; Jaunzēlandes angļu: greenstone) gatavota cilvēkveida formas kaklarota, viens no mūsdienās pazīstamākajiem maoru kultūras simboliem.
Apraksts
Hei tiki raksturīga liela, leņķī saliekta apaļa vai smaila galva, kas aizņem gandrīz pusi no kaklarotas, ar muti labajā vai kreisajā pusē. Kaklarotā atveidotā cilvēciņa acīm sākotnēji ielīmēja Haliotis iris gliemežvāku (pāua) gabaliņus, bet vēlāk sāka izmantot arī sarkanu zīmoglaku. Pārējo hei tiki aizņem vēders, tupošā stāvoklī saliektas kājas ar kopā saliktiem papēžiem un uz augšstilbiem uzliktas rokas vai viena roka uz augšstilba, bet otra — uz galvas vai krūtīm. Daudziem hei tiki atveidotas arī sīkākas iezīmes, piemēram, mute, mēle. ausis, plaukstas, ribas. Vairāki hei tiki attēloti kā sievietes, bet pārējie uzskatāmi par vīriešiem. Sākotnējie hei tiki bija samērā mazi, un garumā nepārsniedza 10 cm, bet vēlāk gatavotas līdz pat 18 un vairāk centimetrus garas kaklarotas.
Kaklarotas iekarināšanas caurums varēja būt veiksmīgi noslēpts, to noteiktā leņķi izurbjot hei tiki galvā, vai redzamāks — netālu no acīm vai īpašā iekarināšanas cilpiņā. Hei tiki karināja pīnēs ar putnu spārnu kaula slēdžiem, ko bieži vien greznoja griezti līnijveida rotājumi. Dažiem hei tiki īpaši iekarināšanas caurumi nav urbti, un hei tiki varētu būt iekārti caur atvērumu starp kaklarotā atveidotā cilvēka elkoņiem un ceļiem. Šajā gadījumā hei tiki varēju iekarināt sāniski tā, ka tā leņķī esošā galva atrodas stateniski.
Daudzu hei tiki vispārējās aprises atbilst toki proporcijām, un vairākos gadījumos daļēji pabeigtiem hei tiki redzams, ka tie grebti no šiem darbarīkiem.
Vēsture
Par tolaik ne pārāk bieži sastopamajiem hei tiki savā pirmajā braucienā uz Jaunzēlandi lielu interesi izrādīja kapteinis Džeimss Kuks, un viņa un citu pētnieku turpmākajos braucienos hei tiki maoru vidū jau bija izplatīti kā tirdzniecības prece un plaši piedāvāta maiņas tirdzniecībā pret dzelzs darbarīkiem un citām atbraukušo roņu un vaļu mednieku piedāvātajām precēm. Pieprasījums pēc hei tiki bija tik liels, ka tas pārsniedza jēlnefrīta pieejamību, tāpēc par šīm kaklarotām sāka pārveidot arī daudzus toki, ko bija aizstājuši izturīgākie dzelzs darbarīki. Tomēr bija arī daudzi hei tiki, kas tirdzniecībā nenokļuva un kā dzimtu mantojums tika nodoti paaudžu paaudzēs, un nēsāti vai izrādīti tikai īpašos gadījumos.
Hei tiki rūpniecība turpinājās arī 18. gadsimtā, līdz tā daiļamatniecības kvalitāte sāka kristies un hei tiki gatavošanu pārņēma eiropiešu rotkaļi. Gemmologs Rasels Beks un Maika Meisons uzskata, ka liecības par hei tiki burvju spējām un citām īpašībām ir nepamatotas, un kaklarotai piešķirtas visai vēlu. Viņi atsaucas uz kādu agrīnu liecību, kurā minēts, ka hei tiki neesot saistīti nedz ar māņticību, nedz arī tikuši pielūgti, bet vienkārši valkāti to iepriekšējā īpašnieka vai īpašnieku piemiņai.
Esplanāde (Daugavpils)
Esplanāde ir Daugavpils pilsētas daļa Daugavas labajā krastā. Tā robežojas ar Cietoksni, Dzelzceļnieku un Centru. 1950. gados Esplanādē tika uzbūvēts dzīvojamais masīvs. Galvenās rajona ielas ir Kandavas, Cietokšņa un Vienības ielas, uz Esplanādi kursē 4., 5., 13., 17. un 17A. maršruta autobusi, 13A. maršruta minibusi un 3. maršruta tramvaji. Rajonā atrodas Daugavpils Olimpiskais centrs un Latgales zoodārzs.
Daglass Engelbarts
Daglass Karls Engelbarts (en; — ) bija amerikāņu izgudrotājs, kurš darbojies personālo datoru un interneta uzlabojumu izstrādē. Viņš ir pazīstams kā cilvēka-datora mijiedarbības jomas pamatlicējs. Strādājis Augmentation Research Center laboratorijā uzņēmumā SRI International, kurā radīja datorpeli, kā arī piedalījās hiperteksta, datortīklu un pirmo grafisko lietotāja saskarņu izstrādē. 1997. gadā ieguvis Tjūringa balvu.
Martins Erličs
Martins Erličs (hr, dzimis Zadarā) ir horvātu futbolists, spēlē centra aizsarga pozīcijā, Horvātijas futbola izlases dalībnieks. Pašlaik pārstāv Itālijas A sērijas klubu Sassuolo.
Karjera
Spēlējis Zagrebas "Dinamo" un HNK Rijeka jauniešu komandās. 16 gadu vecumā pievienojās Itālijas kluba Parma sistēmai. 2015. gadā pārgāja uz citu Itālijas klubu Sassuolo. 2017.—2018. gada sezonā tika izīrēts C sērijas klubam Südtirol. Karjeras turpinājumā pārstāvēja Spezia vienību. Lielāko daļu 2018.—2019. gada sezonas bija spiests izlaist traumas dēļ. 2022. gadā atgriezās Sassuolo klubā.
Spēlējis dažādu vecumu Horvātijas jauniešu izlasēs. Horvātijas izlases sastāvā debitēja UEFA Nāciju līgas spēlē pret Franciju. Tika iekļauts komandas sastāvā 2022. gada FIFA Pasaules kausam.
Sasniegumi
Horvātijas izlase
Sentheljēra
Sentheljēra ir Apvienotās Karalistes kroņa teritorijas Džērsijas galvaspilsēta un lielākā pilsēta. Atrodas uz Džērsijas salas, kas ir vislielākā Normandijas sala Lamanša jūras šaurumā. Atrodas salas dienvidu daļā un pilsētu dienvidos apskalo Lamanša jūras šaurums. Pilsētas kopējā platība ir 10,6 km², pēc 2011. gada datiem pilsētā dzīvo 33 622 iedzīvotāji. Pilsētas iedzīvotāji veido 34,2% no kopējā Džērsijas iedzīvotāju skaita, bet pilsētas platība veido 9% no salas kopējās platības.
Kopš 1902. gada pilsētā katru gadu notiek Džērsijas puķu festivāls.
Kurzeme (albums)
Tapšana
Pēc aiziešanas no Rīgas estrādes orķestra vadības 1971. gadā Raimonds Pauls nodibināja ansambli, kas sākotnēji saucās "Studija" un bija iecerēts kā studijas ansamblis dziesmu ierakstiem. Šajā ansamblī līdzās R. Paulam darbojās arī grupas "Katedrāle" dalībnieki — ģitārists Gunārs Šimkus un bundzinieks Vladimirs Smirnovs, kā arī basists Ivars Galenieks. Vēlāk sastāvs mainījās un ansambļa nosaukums tika mainīts uz "Modo".
Šajā albumā ieskaņots gan ārtroka un psihedēliskā roka cikls ar Dainas Avotiņas vārdiem, gan čigānu dziesmu cikls ar Jāņa Petera vārdiem.
1973. gadā ASV latviešu ierakstu izdevniecība Daiga Records izdeva šo albumu skaņuplatē ar nosaukumu "Lana".
Albums atkārtoti izdots 2003. gadā ar nosaukumu "Kurzeme" (oriģinālā albuma populārākās dziesmas vārdā) un papildināts ar trīs dziesmām no mazās skaņuplates "Manai dzimtenei" (1973).
Dziesma "Ērģeles naktī" bija arī Čeļabinskas ansambļa "Ariel" repertuārā, tās versija krievu valodā Ludmilas Azarovas atdzejojumā iekļauta viņu pirmajā albumā, kas izdots 1975. gadā.
Dziesmas
1. Dziesmu cikls Ar Dainas Avotiņas vārdiem:
2. Dzejnieka mīlas vārdi (Jāņa Petera vārdi)
3. Varbūt (Alfrēda Krūkļa vārdi)
5. Lana (J. Petera vārdi)
6. Kurzeme (J. Petera vārdi)
Dziesmas no EP "Manai dzimtenei" (J. Petera vārdi)
7. Dzel manī sauli (Veltījums Emīlam Dārziņam)
9. Manai dzimtenei (Veltījums latviešu Dziesmu svētku simtgadei)
Izpildītāji
Ansamblis "Studija":
Roberto Martiness
Roberts Martiness Montolju (ca; dzimis, Balagerā, Katalonijā, Spānijā) ir Spānijas futbola treneris un bijušais futbolists, spēlējis pussarga pozīcijā. Kopš 2023. gada ir Portugāles futbola izlases galvenais treneris.
Kurzeme (albums)
Izpildītāji
Latvijas Televīzijas un radio estrādes orķestris A. Zaķa vadībā. Vijole — Alnis Zaķis (4.)
Roberto Martiness
Futbolista karjera
Ar futbolu sāka nodarboties dzimtās pilsētas komandā CF Balaguer, bet par pirmo profesionālo klubu kļuva Saragosas "Real", pārsvarā gan spēlēja tā dublieru komandā. 1994.—1995. gada sezonā atgriezās CF Balaguer.
1995. gada jūlijā pievienojās Anglijas klubam Wigan Athletic, kas tolaik spēlēja Trešajā divīzijā. 2001. gadā pārgāja uz Skotijas klubu Motherwell, kurā aizvadīja tikai vienu sezonu. Pēc gada atgriezās Anglijā un pievienojās Pirmās divīzijas klubam Walsall, taču neaizvadīja tajā pilnu sezonu un 2003. gada janvārī pārgāja uz Swansea City. Karjeru noslēdza 2007. gadā, pārstāvot Chester City.
Trenera karjera
Pēc spēlētāja karjeras beigām uzsāka trenera darbību. 2007. gada februārī kļuva par Swansea City galveno treneri, klubs tolaik spēlēja Anglijas Pirmajā līgā (League One). 2007.—2008. gada sezonā aizveda komadu līdz līgas čempionu titulam, kvalificējoties Championship. 2009. gadā sāka vadīt Anglijas Premjerlīgas klubu Wigan Athletic. 2013. gadā ar šo klubu uzvarēja FA kausā. 2013. gada jūnijā tika iecelts par Everton galveno treneri. Pirmajā sezonā (2013.—2014.) sasniedza 5. vietu Premjerlīgā, taču divās nākamajās neizdevās iekļūt desmitniekā un 2016. gada maijā klubs Martinesu atlaida.
2016. gada augustā tika apstiprināts par Beļģijas futbola izlases galveno treneri. 2018. gada FIFA Pasaules kausa kvalifikācijas turnīrā Beļģijas izlase Martinesa vadībā izcīnīja deviņas uzvaras un vienu reizi nospelēja neizšķirti, pārliecinoši kvalificējoties finālturnīram.
2023. gada 9. janvārī Martiness tika paziņots par Portugāles izlases galveno treneri, aizstājot Fernandu Santušu.
Evangels Damasks
Evangels Damasks (el) bija grieķu vieglatlēts, 1896. gada vasaras olimpisko spēļu dalībnieks un olimpiskās bronzas medaļas ieguvējs.
1896. gada vasaras olimpiskās spēles
Damasks 1896. gada vasaras olimpiskajās spēlēs Atēnās startēja kārtslēkšanā, kur ieguva trešo vietu ar rezultātu 2 metri un 60 centimetri. Viņam bija identisks rezultāts ar savu tautieti Joanni Teodoropulu. Viņi abi piekāpās ASV sportistiem Viljamam Hoitam (zelta medaļa) un Albertam Taileram (sudraba medaļa). Olimpisko spēļu laikā trešās vietas ieguvējs netika apbalvots, Starptautiskā Olimpiskā komiteja viņam bronzas medaļu piešķīra vēlāk, ar atpakaļejošu datumu.